Diari Oficial de la Generalitat Valenciana


Sumari del DOGV 7834, del 22-07-2016 (2016/5701)

RESOLUCIÓ de 26 de maig de 2016, de la Universitat d'Alacant, per la qual es publica l'oferta d'ocupació pública per a l'any 2016 del personal funcionari d'administració i serveis.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   7834

Data del DOGV
:   22-07-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/5701


Data del document
:   26-05-2016

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 26 de maig de 2016, de la Universitat d'Alacant, per la qual es publica l'oferta d'ocupació pública per a l'any 2016 del personal funcionari d'administració i serveis. [2016/5701]  
D'acord amb el que estableix l'article 20.Un.2 J) de la Llei 48/2015, de 29 d'octubre, de pressupostos generals de l'Estat per a l'any 2016 que fixa la taxa de reposició autoritzada en un 50 % dels cessaments d'empleats fixos durant l'any 2015 i que les places resultants d'aquesta taxa de reposició d'efectius han de ser incloses en una oferta d'ocupació pública, i considerant el que estableixen l'article 70 de la Llei 7/2007, de 12 d'abril, de l'Estatut bàsic de l'empleat públic i l'article 46 de la Llei 10/2010, de 9 de juliol, de la Generalitat, d'ordenació i gestió de la funció pública valenciana que fan referència a l'oferta d'ocupació pública, el Consell de Govern de la Universitat d'Alacant, amb data de 18 de març de 2016, va acordar aprovar l'oferta d'ocupació pública per a l'any 2016, de places de personal funcionari d'administració i serveis de la Universitat d'Alacant segons la taxa de reposició autoritzada.  
Fent ús de les potestats i funcions conferides per l'Estatut de la Universitat d'Alacant, aprovat pel Decret 25/2012, de 3 de febrer, del Consell de la Generalitat Valenciana, i de les competències que dimanen dels articles 20 i següents de la Llei Orgànica 6/2001, d'universitats, modificada per la Llei Orgànica 4/2007, de 12 d'abril, aquest rectorat resol:  
  
Primer  
Publicar en el Diari Oficial de la Comunitat Valenciana l'oferta d'ocupació pública per a l'any 2016 que fa referència a personal funcionari d'administració i serveis, aprovada per acord del Consell de Govern de 18 de març de 2016 i que apareix com a annex a aquesta resolució, segons estableix el punt cinc de l'article 20, ja esmentat, de la Llei 48/2015.  
  
Segon  
Seguint el que estableix l'article 70.1 de l'Estatut bàsic de l'empleat públic, el termini màxim per a la convocatòria del procés selectiu previst en aquesta oferta és de tres anys, comptador a partir de la publicació d'aquesta resolució.  
  
Tercer  
Les convocatòries i les bases dels processos selectius que corresponen a aquesta oferta d'ocupació seran publicades en el Diari Oficial de la Comunitat Valenciana i l'anunci d'aquesta publicació, juntament amb un extracte de la convocatòria, en el Boletín Oficial del Estado una vegada obtinguda l'autorització corresponent.  
  
Quart  
Aquesta oferta d'ocupació pública serà duta a terme mitjançant processos selectius que garantisquen els principis constitucionals d'igualtat, mèrit i capacitat i els que recullen l'article 55.2 de l'Estatut bàsic de l'empleat públic i l'article 51 de la Llei 10/2010, de 9 de juliol, de la Generalitat, d'ordenació i gestió de la funció pública valenciana.  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes, comptador a partir de l'endemà de la publicació, davant el mateix òrgan que va dictar la resolució, o un recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos, comptadors a partir de l'endemà de la publicació.  
  
Alacant, 26 de maig de 2016.- El rector: Manuel Palomar Sanz.  
  
  
ANNEX  
  
Subgrup A1: 4 places.  
Subgrup A2: 1 plaça.  
Subgrup C1: 4 places